ત્યારે અગરતલામાં મુખ્યમંત્રીના શપથ ગ્રહણ કાર્યક્રમ માટે ખાસ તૈયારી કરવામાં આવી હતી. વળી વડાપ્રધાન નરેન્દ્ર મોદી પણ આ કાર્યક્રમમાં હાજર રહ્યા હતા. આ માટે તે વિશેષ પ્લેનથી ત્રિપુરા પહોંચ્યા હતા. વળી પીએમ કાર્યક્રમમાં હાજરી આપવાના હોઇ ચાંપતો પોલીસ બંદોવસ્ત કરવામાં આવ્યો છે. બિપ્લબ દેવના મંત્રીમંડળમાં સુદિયો રોય બર્મ, પ્રણબ દેવ, મનોજ દેબ, સંતના ચકમા, રતનલાલ નાથને સંભવિત મંત્રીના રૂપે જોવામાં આવે છે. ઉલ્લેખનીય છે કે આ કાર્યક્રમમાં પીએમ મોદી સિવાય અમિત શાહ, એલ કે અડવાણી જેવા ભાજપના વરિષ્ઠ નેતાઓએ હાજરી આપી હતી. વધુમાં ભૂતપૂર્વ મુખ્યમંત્રી મણિક પણ હાજર રહ્યા હતા. રાજકીય રીતે પૂર્વોત્તર રાજ્યમાં બની રહેલી ભાજપની આ પહેલી સરકાર ભાજપના પૂર્વોત્તર રાજ્યોના ભવિષ્ય માટે આવનારા સમયમાં ખૂબ જ મહત્વની સાબિત થઇ શકે છે.